
Companys ateneistes : 

Comprendreu que en fer l’editorial del present número, el cos de Redac- 
ció del Butlletí sentí la necessitat de parlar-vos de les millores introduïdes 
en la confecció del mateix. Entre elles, ressalta per les seves caracteterísti- 
ques la reforma de la portada amb la introducció d’un dibuix de l’amic Joan 
Munné, guanyador del concurs convocat a aquest efecte, entre els companys 
dibuixants de l’Ateneu, a primers del passat mes de gener. 

Una altra de les millores dignes d’ésser destacades, és l’adaptació de les 
pàgines fotogràfiques en el nostre Portantveu, la qual cosa ha estat pos- 
sible gràcies a la fervent col·laboració de la Secció Fotogràfica i d’alguns 

companys que pertanyen a la mateixa. 

Ara bé; per a poder mantenir amb una continuïtat reguladora aquestes , 
millores, i altres que possiblement continuaran introduint-se en la confecció 
del Butlletí, és precís que per part de tots nosaltres hi posem el màxim d’in- 
terès que això sigui possible, perquè no obstant i poder registrar-se amb el 
nostre òrgan periodístic aquestes interessants reformes, no aneu a creure 
que l’obra de compondre el Butlletí mesalment sigui molt facil ni molt 
menys, puix que de no contribuir per part de .tots els ateneistes a augmentar 
les possibilitats econòmiques del mateix, les quals queden reduïdes als in- 
gressos que produeix el Patronat Pro-Butlletí, conjuntament amb l’import 
dels anuncis de difícil captació, a més de l’import de la primera quota que 
aporten tots els que s’inscriuen en l’Ateneu i que naturalment estan subjec- 
tes a un reflexe d’alta i baixa, als quals no es pot subjectar la vida del nos- 

tre Portantveu, que per tenir un valor hauria de registrar en la seva sorti- 
da, a partir d’aquest número, una regularitat mesal. 

Per a això seria prou que tots els amics amants de les nostres manifes- 
tacions de cultura que poden trascendir a l’exterior, s’inscriguin en el Pa- 
tronat amb l’aportació que comprenguin, que pot ésser regularment donada 
cada mes, a proporció de les seves possibilitats econòmiques, a l’objecte que 
per part del nostre Administrador sigui fet amb precisió i regularitat el 
pressupost mesal, del qual depèn la vida del Butlletí, i per tant d’una de les 
manifestacions més sòlides de la vida del nostre estimat Ateneu. 

Res més resta per dir-vos, així, tan sols, que hem cregut convenient 
d’introduir el bilingüisme dintre del Portantveu, a l’objecte que la parla no 
sigui una restricció a les manifestacions intel·lectuals. 



!*•> * 

DEL PENSAR I DEL VIURE 



No voldria jo trencar el mutisme temps ha imposat per mi mateix a les 
meves concepcions particulars allunyades en absolut dels corrents mate- 
rialistes de l’època en què vivim. 

La humanitat en el seu conjunt es debat dins el més abjecte materialisme. 
Res no hi ha en ella que deixi entreveure la possibilitat que entre els homes 
pugui existir algun dia una comunitat de criteri que, si bé no ha d’ésser to- 
tal per a evitar l’atrofiament cerebral, bé podria ésser parcial, almenys, per 
tal que les lluites naturals de la vida no es veiessin aguditzades per una in- 
comprensió estúpida de la valor espiritual de tots i del tot. 

Enmig del materialisme que amenaça ofegar la humanitat, sorgeix l’Ate- 
neu com una taula salvadora. Refugi espiritual per a uns, continuïtat d’acció 
per altres i manifestació de vida per als més, perdria l’Ateneu el seu valor 
si no aconseguíssim unificar la seva acció inculcant als seus components el 
que és essència bàsica del mateix. 

No pot perdre’s de vista que l’ateneista. en general, és jove i camp abo- 
nat per al cultiu, en els dos aspectes moral i material, de la idea bàsica hu- 
mana, o sigui de l’amor i respecte mutu dins la disparitat d’apreciacions re- 

• • 

ferent a la vida del conjunt. 

Ha deixat d’ésser un secret el saber que davant la divulgació científica 
de totes les branques del saber humà a través dels temps, ha estat necessari 
que l’home es creï necessitats complementaries d’ordre* moral tan peremp- 
tòries com el pa de cada dia, que per raó orgànica es fa imprescindible. 

Davant l’amenaça apocalíptica de l’ensorrada de totes les valors morals 
que tant costaren crear, és necessari ressorgir amb valentia i començar a 

preparar els ateneistes en l’ordre de lluita perquè sigui el més humana pos- 
sible en defensa del que perilla en la seva essència. 

Es necessari no confondre mai l’essència i la substància de les coses, 
amb la forma de les mateixes. Moltes vegades el realç de les figures en l’or- 
dre exterior no respon a la seva essència o veritable valor. 

Així mateix cal discernir entre la lògica i l’eloqüència, no sempre ger- 
manes, i sí per una raó incomprensible les més de les vegades totalment dis- 
tanciades. 

En l’ateneista cal fer-se una exacta diferenciació entre la llibertat i el 
llibertinatge, car en aquest període violent en què viu la humanitat i en el 
qual una follia col·lectiva sembla estar disposada a arrasar-ho tot, és neces- 
sari tenir una concepció clara de la llibertat per tal d’evitar que aquesta pu- 
gui caure en el més absurd llibertinatge. 

En fi: és necessari que per tots els que sofreixen el' contacte amb la part 
dura de la vida, es porti a cap una obra d’estructuració moral pròpia allu- 
nyada tot el possible del dogmatisme i l’egoisme pervers, a l’objecte d’acon- 
seguir que posant tots els mitjans que en l’ordre espiritual estiguin al nostre 
abast, amb tot el nostre sentiment en acció i educant la nostra’ voluntat amb 
relació a la idea de cadascú dins el respecte que mereix la idea de tots els 
altres, aconseguim que en l’immens desert materialista per on la humanitat 
camina cega cap al caos, sorgeixen com oasis salvadors els Ateneus que, 
complint llurs funcions en essència i potència, puguin ésser al seu dia ge- 
neradors dinàmics de nous horitzons per a la vida de la humanitat. 

Crispí Martínez 



SECCIÓ DE BIBLIOTECA 



La nostra biblioteca es va fent gran. Ja podem dir que manca espai 
per a ella. 

Es un orgull per a nosaltres, poder dir-ho i a més podem afirmar, sense 
temença de vanitat, que és la més gran i popular de la nostra barriada. 

Aquesta Secció, la finalitat de la qual no és altra que la de vetllar per ella i 
fomentar-la, hi ha portat aquests dies un altre llibre, la matèria del qual 
és higiene sexual, titulat “El exceso de población y el Problema sexual”, 
d’En Gabriel Hardy, que hem cregut interessant. 

També hem de fer constar l’encert del Consell Directiu en dotar-la d’un 
armari més, la dimensitat del qual és monumental, puix que ja es feia im- 
possible poder guardar més llibres. 

No cal dir, també, quina ha estat la nostra alegria, en assabentar-nos 

que tindrà lloc una reorganització, per a la qual ens oferim per tot, com sem- 
pre, a les ordres del Bibliotecari per portar a cap aquesta gran obra, que 

mereix tots els elogis. 



* * * 

No volem pas remarcar els treballs que porta a cap la Comissió encar- 
regada de la reorganització de la Biblioteca; confiem, però, que en l’ad- 
quisïcíó d’aquest nou armari i les millores que tenen en projecte, serà un 
dels passos “avant” que tenim per 1 ema a l’Ateneu. 

Ha quedat, doncs, iper a potar a cap dita reorganització, suspès el ser- 
vei de préstec. I res del dia i de febrer quedarà tancada la mateixa durant 
els primers dies del mes. 

♦ * * 

CONVOCATORIA 

Es convoca a tots els socis d’aquesta Secció a l'Assemblea General 
extraordinària que tindrà Hoc el dia 7 del corrent, a les vuit de la vetlla. 



SECCIÓ DE CULTURA FÍSICA 



Del festival triangular d’Atletisme entre els equips C. G. Barcelonès, 
A. E. Sempre Avant, i C. D. Bordeta, celebrat en el camp de C. D. Bordeta, 
els resultats de l’encontre fou el següent: i. a C. G. Barcelonès, 69 punts, 
C. D. Bordeta, 5 7 punts, i 3* A. E. Sempre Avant, amb 45 punts.. 

Els nostres atletes no desentonaren gens; això vol dir que obtingueren 
un èxit, car hi prengueren part elements contraris de les categories de Sè- 
niors i Júniors com són Flores, Font, Camps, Escanilla i d’altres. Adhuc 
això, cal remarcar els resultats dels nostres, puix són tots neòfits. Això 
demostra tot l’amor propi que hi posaren per tal de poder resistir el gran 
tren de llurs rivals. 

En el transcurs de l’encontre, destacaren de llurs respectives proves, 
Font, Flores, Camps pels contraris; i pels nostres, García, Munné, Pérez, 
Mur, Dalmau, i d’altres. 

Felicitem, doncs els nostres representants, per la seva actuació i amor 
propi, esperant nous triomfs pel nostre Ateneu. 

* * * 

Advertim a tots els Clubs que estem confeccionant el Segon Gran Premi 
de Sans, per al qual queden invitats tots els Clubs, Entitats i unitats. 

* * * 

% 

La Junta Directiva d’aquesta secció, fa avinent a tots els socis de Cultu- 
ra Física que a partir del primer de febrer no podrà assistir a llurs classes 
de Gimnàs ni entrenament al camp, cap soci que no estigui al corrent en 
llurs pagaments, doncs podrà ésser pregat a que presenti el rebut, a qual- 
sevol de la Junta Directiva que li demani. 

* * * 

Es fa avinent a tots els socis i no socis que ja disposem de camp d’en- 
trenaments per Atletisme i Bàsquet, amb les seves corresponents pistes per 
tota mena de proves. El dit camp està situat al carrer Badal (C. D. Bordeta). 

Esperant doncs que la nova serà acollida amb entusiasme, pels nostres 
socis i els ciutadans de Sans i Hostafrancs, els quals invitem a què col·labo- 
rin també en llur tasca en bé de la Joventut Sansenca i en pro de la tasca 
empresa pel nostre i vostre Ateneu Enciclopèdic “Sempre Avant”. (Hores 
d’assistència, de set a nou, tots els dies). 

* * * r 

A mitjans de febrer començarà el control mèdic a càrrec del nostre 
amic i consoci doctor Armengol del Llano' . Es una de les tasques que més 
interessa realitzar a aquesta Secció. 

* * * 

Estem en relació amb l’Acadèmia d’Educació Física de Catalunya, per 
un Cercle de conferències, les quals seran força interessants. 

* * * 

Notifiquem a tots els socis d’aquesta Secció, que el dia 6 de febrer, a 
les vuit de la vetlla se celebrarà Assemblea General Extraordinària per a 
nomenar diferents càrrecs vacants. Es prega l’assistència i puntualitat. ' 

* * * 

Desitgem una bona sort i estada als companys que han hagut d’ingres- 
sar a files, esperant que els passi el temps aviat, per tal de poder-los tenir 
al nostre costat i així reemprendran les seves tasques en pro de l’Ateneu. 

* * * 

Hores de Gimnàs: matí, de sis a vuit; nit, de set a vuit i de vuit a nou, 
tots els dies. Entrena-ments del camp: dimarts i dijous, de sis a vuit. 

* * * 

Celebrem el nou triomf aconseguit pel nostre atleta Serafí Monsergas, 
en la classificació de Neòfits, que fou el segon. 

SECCIÓ D’ESTUDIS ECONOMICS, POLÍTICS I SOCIALS 

> / • . ‘ • 



Les nostres activitats comencen, ja, en la nostra etapa en un pla prèvia- 
ment estudiat, i que no dubtem que reportaran una gran distracció envers 
nosaltres, els que sentin la necessitat d’una major cultura, és avui quan hi 
donem una major amplitud a la nostra tasca cultural envers tots, per tal 
que s’hi enroli d’una manera directa, la dona. Que és de resaltar també la 
col·laboració entusiasta en la part tècnica del Dr. Armengol de Llano que, 
junt amb nosaltres farà possible el curs de Maternologia i Puericultura que 
estem organitzant i que tindrà lloc el mes d’abril. A la dona no se li resol- 
drà aquest problema, però se l’orientarà sobre el mateix; fins avui era 
una necessitat per a tots que se l’orientés, i això ho férem repetint i am- 
pliant aquest curset, per això no significa per la joventut d’avui, assistint-hi 
en majoria a aquests cursos a que es mostrin allunyats a uns problemes en 
que es poden cercar uns coneixements ampliatoris per a la vida en què es 
viu i afecten a la col·lectivitat. 

Per a aquest mes anuncien? un curset d’“Economia Politica i estadística”, 
tenint en marxa ja el curs d’“ Esperanto” i continuant cada dimarts les 
converses sota un tema variat, que resulten molt concorregudes, ara tenim 
de procurar tots, garantitzar un èxit en la nostra tasca trimestral en què ja 
ha començat per restar-ne satisfets de la nostra obra cultural. 



UNA CRIDA 



Molta i profitosa tota ella, ha estat la tasca que aquest Ateneu i les se- 
ves Seccions ha fet & partir de la seva fundació. Ho poguérem constatar 
en l’acte celebrat al nostre estatge, amb motiu de complir el primer* ani- 
versari. • 

Hi ha, però, una Secció, que no ha pogut ni posar en pràctica el pro- 
grama que els seus directius elaboraren, i per contrast és, al nostre enten- 
dre, la que hauria de tenir en el seu actiu un' major nombre de treballs que 
la destaquessin de les altres, donada la seva especial missió educativa, mis- 
sió que cap soci de l’Ateneu no hauria de defugir per la seva importància 
social, ans bé col·laborar-hi, aportant a la Secció tot el que pugui, car serà 
sens dubte profitós per a ell, considerat individualment i majorment per a 

la col·lectivitat. 

Aquesta Secció, companys, és la d’Estudis Econòmics i Socials. Fixeu- 
vos bé en la importància que aquesta té, i sincerament digueu si no és de 

Vista parcial de la sala d’actes 'de l’Ateneu 
durant la celebració del festival cinemato- 
gràfic del dia 20 del passat mes de gener, or- 
ganitzat per la Secció Fotogràfica, amb gran 
èxit. 

Fotògraf : Nicolau 



(Clixé propietat de la Secció Fotogràfica) 



•V 

Totes les fotografies publicades en aquest 
. - butlletí són revelades i acabades en el labo- 
ratori de la Secció Fotogràfica de l’Ateneu. 

Company: inscriu~te en aquesta Secció 

I.ema : marina 
F otògraf : Biernés 

Lema : recó del port 

Fotògraf : Casajuana 

Lema : alta ribera 
Fotògraf : Biernés 

Lema : nuvolada 
Fotògraf : Casajuana 

PROGRAMES D’ACTIVITATS PEL MES 

Dia 3, a les 5 tarda 

Secció de Literatura i Belles Arts 

VETLLADA LITERARIA MUSICAL 

amb col·laboració de la Secció de Música 

Dia 5, de 8 a 9 de la vetlla 

Secció d’Estudis Econòmics, Polítics i Socials 

Conversa a càrrec de CRISPIN MARTÍNEZ sobre: 

POLÍTICA INTERNACIONAL VISTA PER UN HOME JOVE 

Dia 10, a les 11 mati 

Secció de Música 

SESSIÓ INTIMA MUSICAL 

. • • 

Dia 12, de 8 a 9 de la vetlla 

Secció d’Estudis Econòmics, Polítics i Socials 

Conversa a càrrec de JOAN LÓPEZ sobre: 

LA GUERRA QUÍMICA EN EL COMBAT MODERN 

Dia 15, a les 10 de la vetlla 

Secció Fotogràfica 

Començ del curset d’Ensenyament pràctic de Fotografia, a càrrec de 
N. RICART. (Vegeu programes apart) 

Dia 17, a les 11 mati 

Secció de Música 

Conversa sobre LA VIDA DE CHOPIN amb il·lustracions musicals 

Dia 19, de 8 a 9 de la vetlla 

Secció d’Estudis Econòmics, Polítics i Socials 

Conversa a càrrec de FRANCESC ALBA, sobre: 

HISTORIA DE LES RELIGIONS 

de 9 a 10 de la vetlla 

Secció de Literatura i Belles Arts 

Començ del curset de DECLAMACIÓ a càrrec de CELEDONI MARCÓ 

Dia 21, a les 10 de la vetlla 

• per EMÍLIA RAICHS, sobre el tema: 

LA TRACTA DE BLANQUES 

Dia 26, de 8 a 9 de la vetlla . 

' Secció d’Estudis Econòmics, Polítics i Socials 

Conversa a càrrec de JOAN FERRER, sobre: 

INICIATIVES CONTRA LA GUERRA 

a les 10 de la vetlla 

Secció Fotogràfica 

Conferencia a càrrec de NARCÍS RICART BAGUER, sobre el tema: 

Per quins motius a Catalunya la fotografia no ha evolucionat ni triomfat 
a la gradació que ho han fet altres nacionalitats? — Tot seguit repar- 
timent de premis del Concurs fotogràfic segons el fall del Jurat. 

Nota.— Es convenient mirar programes especials 

lamentar que ella sigui una de les més migrades de les Seccions d aquest 
Ateneu. Si he parlat de sinceritat, per la mateixa raó hem de reconèixer 
que a molts companys potser no els interessen alguns dels aspectes de la 
nostra Secció. Quin és aquest ? L’aspecte politic ? El social ? Potser 1 econò- 
mic ? Sigui qualsevulla dels tres, hem d’acceptar-ho. El que no puc, ni vull 
acceptar, companys, és que estigueu desentesos de tots tres aspectes, i si 
un d’aquests us interessa, per què no esteu amb nosaltres ? Doncs be, dolguts 
d’aquesta migrada importància que actualment té la Secció esmentada, i 
judicant que és inconscientment que no s’ha tingut en compte la seva im- 
portància cabdal, per nosaltres mantes vegades assenyalada, fem la present 
crida als companys socis; i persones absentes de l’Ateneu, perque una ve- 
gada imposats de la tasca meritòria encomanada a ella, vinguin a augmen- 
tar el nombre de socis de la Secció, després de tenir en compte que això no 
significa cap sacrifici economic, car la quota mesal és migradissima vint- 
j.cinc cèntims — i entre tots ifer-la sortir d aquesta situació i convertir-la en 
el de formació social, economica i política, que lògicament li correspon. 

J. GRAU 



EXCURSIONS PEL MES DE FEBRER 



Di a 3. — Assistència al festival Literari que organitza la Secció Literatura i 
Belles Arts. 

Dia 10.— Excursió als Monjos, Torreíletes, Castellet i Calafell. 

Sortida: baix l’Ateneu a les 4‘45 mati i estació Sans a les 5‘10 

Vocal: Lluis Padrós 

Dia 17.— Excursió familiar al Tibidabo, Sant Medi i Sant Cugat. 

Sortida: baix l’Ateneu a les 6 matí. _ * 

Pressupost: 0*65 ptes. Vocal: Josep Plaza 

Dia 24. Excursió al castell d’Aramprunyà i la Morella. — Itinerari: Gavà, font 

del Ferro, castell d’Aramprunyà, La Morella i Garraf. 

' Sortida: baix l’Ateneu a les 5‘35 matí i estació de Sans a les 6‘05 

Pressupost: 3‘50 ptes. Vocal: S. Mansergas 

Dies 3, 4 i 5 de Març.— Pràctiques d’esquí a la Molina. 

Sortida: de l’Ateneu a les 4 mati i estació Nord a les 5 Vocal: Joan López 

Advertiment . — Preguem a tots els companys, que per mes seguretat i 
orientació consultin el programa que setmanalment fixem al tauler de la nos- 
tra Secció, pel cas d’una imprevista alteració del mateix. 

jcccío^m^ 

ÚTERÀTURA 




REFLEXES 

L’ART CREADOR 



En aquesta falsa civilització moderna, en què el progrés de la Huma- 
nitat sols avança en l’ordre materialista de les coses, existeix un concepte 
dualista de l’art. L’art sols té una interpretació : la que el col·loca en un pla 
d’independència. Però en la vida artificiosa i equivocada en què vivim, l’ar- 
tista no sols veu el seu art, sinó que també el seu esperit, la seva intel·ligèn- 
cia, les seves idees. I s’adapta als motllos morals i socials pre-establerts. 

L’art no pot ésser creador, constructor, renovador, futurista, etc., si no 
és lliure. I l’artista mai no tindrà iniciativa pròpia i idees lluminoses i ge- 
nials, si no crea l’art, sols per ell, si no s’inspira en la font de la seva prò- 
pia inspiració. 

El fonamental en l’art, com en tot, és la idea, l’essència del motiu ar- 
tístic que ens inspira i ens impulsa a executar una obra. La part tècnica és 
en tot d’ordre secundari; la part filosòfica constitueix la base primordial. 
Els artistes pintors, per exemple, que veneren el seu art i també la seva per- 
sonalitat moral al caprici imperialista de Napoleó, destruïren en un moment 
tota la seva glòria moral d’homes lliures, independents i dignes dels llorers 
de la immortalitat. ' 

El coronament de Napoleó o el de l’emperadriu Josefina, quadros que 
es troben en el “Louvre”, podran ésser d’una tècnica pictòrica perfecta, 
acabada, però són escenes històriques mancades de sentit humà i de valor 
social. No mereixen ésser plasmades en el llenç actes tan abominables i 
aominats per la història racional del món. Prou n’hi ha amb què ens ho 
transmetin els historiadors. 

En canvi, l’art veritablement creador i revolucionari, en la més alta ac- 
cepció moral de la paraula, el simbolitza l’immortal Goya en el que a la 
pintura es refereix. Revolucionari en el fons de les coses, que prenia com 
a motiu pictòric i les plasmava en el llenç, com en la tècnica perfecta de les 
seves obres. Les obres que més el caracteritzaven com a artista rebel, són 
els seus “aiguaforts”, que constitueixen un egregi al·legat contra aquesta 
societat de misèries i dolors. 

La personalitat moral de l’artista ha d’estar per damunt de l’art, o pel 
contrari, el progrés de la vida i de la societat serà materialista i unilate- 
ral. Una veritable i àmplia concepció artística ha d’ésser inspirada per l’es- 
perit de la llibertat i pel noble desig d’un millorament social i un progrés 
complet en el seu aspecte material, espiritual i moral. 



SEMPRE AVANT 

SECCIÓ FOTOGRÀFICA 



El diumenge, dia 20 del passat, celebràvem la sessió de cinema amateur, 
que fou un èxit esclatant, tant per part de la nombrosíssima concurrència • 
que hi assistí, com pel programa realitzat. Mereix, però, especial menció, el 
film de la festa del Prat, ja que ens recordà d’una manera viva, aquella data 
tan gloriosa per nosaltres, la del primer aniversari de l’Ateneu. 

Hem de fer constar jen aquestes ratlles, com ja ho féu el company Pre- 
sident d’aquesta Secció en obrir l’acte, el més gran agraïment envers el 
nostre amic consoci Ernest Sanvicens, que tan galantment ha posat a la 
nostra disposició la seva màquina cinematogràfica a la nostra disposició i 
que a més fou el realitzador de la pel·lícula del magne festival del Prat. Vagi, 
també, l’agraïment a la Secció de Música, que aportà la col·laboració, en 
aquest acte, del pianista Josep Casajuana, que ens executà un selecte pro- 
grama. 

Desitgem serveixi aquesta sessió per a encoratjar les altres Seccions, i 
també el Consell Directiu, perquè enguany es celebrin actes, a poder ésser, 
tots els diumenges a la tarda. 

* * * 

Curset d’ensenyament pràctic de fotografia en el nostre laboratori, a 
càrrec de N. Ricart Baguer. 

Dia 15 de febrer. Revelat ge de plaques, amb explicació de les possibles 
deficiències observades, amb l’obtenció de les mateixes. 

Dia 22 de febrer. Diversos procediments de rebaixat de clixés. 

Dia 1 de març. Tiratge de còpies per contacte. 

Dia 8 de març. Primera sessió d’ampliacions amb explicació dels dife- 
rents papers a emprar, segons clixés i assumptes. 

Dia 15 de març. Segona sessió & ampliacions , preparatòria per al procés 
al. bromoli. 

Dia 22 de març. Blanquejament de les proves que hagin de tintar-se. 

Dia 29 de març. Primera sessió de tintatge. 

Dia 5 d’abril. Segona sessió de tintatge efectuat pels assistents al curset. 

Dia 12 d’abril. Diverses maneres de tallar i emmarcar les obres. 

Aquest curset es completament gratuit. Cal, però, inscriure’s. Inscrip- 
cions al tauler. 

Nota. — Les sessions començaran a les deu en punt de la vetlla, no per- 
metent-se, passada aquesta hora, l’accés al laboratori. 

* * * 

Concurs de fotografies estrafolàries (Bodegons) : 

El dia 20 del corrent, queda tancada l’admissió. Demaneu bases a Se- 
cretaria de la Secció. 

Dia 26 a la vetlla. Repartiment de premis, segons el fall del Jurat i, a 
continuació, conferència a càrrec d’En N. Ricart Baguer. 

Tema: “Per quins motius a Catalunya, la fotografia no ha evolucionat 
ni triomfat en la gradació que ho han fet altres nacionalitats.” 



SECCIÓ DE MÚSICA 



Dia 4 de gener del 1935. Concert íntim. Un gran programa: Mendelssohn, 
Tartini, Gluck, Grieg, Bach, Chopin, Beethoven, Schubert, Hàndel, Schu- 
marnn i Dussek. Dos executants: el nostre amic Manelic Nicolau, mandoli- 
nista, i el jove Josep M. a Badia, pianista, ambdós dignes dels nostres elogis, 
més encara si tenim en compte llur condició d 'amateurs. Notàrem en Nico- 
lau un cert nerviosisme al començament de la primera part, nerviosisme que 
li anà despareguent a mesura que anava dominant la impressió que li pro- 
duí en presentar-se per primera vegada en públic, i que una vegada dominat 
del tot li permeté expressar-se amb tota la delicadesa i sensibilitat pròpies de 
la seva comprensió i amor musical. 

Aplaudim també el jove Badia, qui ens oferí una execució bastant depu- 
rada del Nocturn en si bemoll, de Chopin, i del 5.è Concert, de Dusseck, i 
l’encoratgem a seguir en el mateix camí, en la seguretat que amb el seu gust 
i temperament artístic arribarà a destacar-se en el món musical. 

La concurrència, nombrosa i selecta (entegui’s el mot en el sentit de gust 
artístic) restà satisfeta, tant del programa com dels executants: 

Fem públic el nostre agraïment a tots, i esperem el proper concert, que 
serà aviat. 

Per a altres, que mesuren la capacitat vital d’una Secció pels actes que 
realitza, tal vegada sigui poc el que fem : però deixant a banda els nostres 
bons propòsits i l’esperit crític dels altres, tenint sols en compte les migra- 
des possibilitats econòmiques de la Secció de Música, hem de reconèixer 
que s’ha fet molt, tal vegada més del que les pròpies forces permetien. Set 
concerts no es realitzen tan fàcilment, i menys, set concerts selectes, de bona 
música, de bons executants. Set concerts i... una conferència important que 
resultà mig concert i... una col·laboració en la Secció Fotogràfica que re- 
sultà un concert complet per als amants de la musica. Comptem : 9 actes. 

Es pot fer més ? Sí ? Així ho creiem nosaltres i així pretenem demostrar- 
ho, que es pot fer més. Com? Amb l’ajut de tots, que sembla que es vagi 
despertant, i amb la bona voluntat nostra, que sembla més ferma en sen- 
tir el caliu dels altres. 



MUSTSOLFA 



SEMPRE AVANT 

INiCiAÏIVAS CONTRA LA GUERRA 



Tanto se ha dicho y escrito contra la guerra, que he reparado algo an- 
tes de llevar este asunto a estas columnas. Y no solamente se ha hablado y 
escrito sobre ella, sino que se han creado innumerables Comitès, Ligas or- 
ganizaciones, etc., contra la misma. Y después de tanto dicho y escrito; des- 
pués de haber creado todo lo imaginable con pretensiones para combatirla, 
se ha logrado, por ventura, hacerla imposible o, al menos, atenuaria en 

algo ? De ninguna manera. . . 

Todo lo que hasta ahora se ha hecho con la mfimdad de articulos, to- 

lletos libros, películas, etc., no ha sido otra cosa que pintarnos los horro- 
res que produce este fenómeno; pero todo esto no ha servido mas_ que para 
distraer a la gente, como antano servían de distracción las fechorias de los 
bandidos de Sierra Morena. Nos sabemos ya ali dedillo todo lo que es capaz 
de producir la guerra; sabemos incluso quiénes son los responsables direc- 
tes de que ella se produzca ; pero no sabemos todavía, y si lo sabemos nos 
lo callamos y no lo ponemos en pràctica, qué se ha de hacer para hacerla 

P Una prueba de que nada .practico se ha hecho todavía para que desapa- 
rczca del mundo este azote de la Humanidad, la tenemos en America con 
los terrenos del Chaco y en Oriente con los de la Manchuria. 



* * * 



Ante la ineficàcia de las prédicas, i qué debemos hacer para combatir 
y destruir para siempre la guerra? La única solución es conver ír a a 
teòrica en labor pràctica. Para que nos dé resultados eficaces, debemo po- 
nerla en acción en tiempos de paz, y no esperar a hacerlo cuando a g 

se haya manifestado. , , , „ 

La sefiora Graupera contesta a nuestra pregunta con las palabras que 

pronuncio el dia del mitin celebrado cn nuestro local: i Como, seria posi- 

ble la guerra si no hubiese soldados?” No se puede decir mas con menos 

PaIa Si a queremos que la guerra desaparezea de la faz rel mundo hemos de 
hacer que desaparezea el militarismo. La paz armada, con todo el engranaje 
mihtar hace la guerra cuando a determinados intereses les conviene. Si 
los Comitès colectivamente, aconsejaran la abstencion militar si mas que 
aconsejai^, e p'racticaran esta Abstencion, podriamos afirmar rotundamente que 

se habría terminado para siempre la guerra. _ . , nositivos 

Esta es a mi entender, la labor que nos daria resultados mas positivos, 

aunque deb’ería acompafiarse de otras iniciativas que merecen estudio aparte. 



J. Ferrer 

NOTICIARI 

El dia ii de desembre es celebrà l’assemblea geneTal extraordinària, es- 
sent elegits els següents càrrecs: President: A. Costafreda; Vice-p resident. 

J. Domingo; Secretari General: F. Casajuana; Secretari primer. J. Fer- 
rer; Secretari segon: V. Soriano; Bibliotecari: A*. Abella; Comptable. 
M. Carbonell;/ Arxiver: E. Jaumejoan; Vocal primer: J. Cervera; Vocal 

segon: J. Salvadó; Vocal tercer: H. Tané; Vocal quart: S. Mansergas. 

* * * ‘ 

El dia ii de gener varen assistir ea representació de l’Ateneu a la inau- 
guració oficial de l’estatge de la Unió Excursionista de Catalunya, els com 
panys E. Jaumejoan i J. Ferrer, els quals sortiren altament satisfets. Els 

desitgem, des d’aquestes ratlles, . un esdevenidor relluent. 

* * * 

No podríem cloure aquest Butlletí sense manifestar el ; eondol que sen- 
tim pel traspàs del pare del nostre amic consoci J. Gisbert. 

* * * 

Per a publicar fotografies al Butlletí, dirigiu-vos a la Comissió nome- 
nada per la Secció Fotogràfica composta pels companys : Biarnés, Padrós 

i Nicolau. 

* * * 

Es troba des de fa dies malalt, el nostre volgut company Lluís Lucena, 
al qual desitgem un ràpid restabliment i veure’l entre nosaltres el més aviat 

possible. 

* * * 

Nota pregada: 

Els company R. Flor i J. Salvadó ens preguen la següent nota: 
“Considerant que el nostre portantveu no és per aclaracions de l’índole 
enfoscada que en l’encapçalament de “Per què ?” va aparèixer en el passat 
número, demanem personalment al nou Consell Directiu, que en la propera 
Assemblea General Extraordinària tingui a bé posar a l’ordre del dia un 
apartat per a discutir les gestions de l’extingida Comissió de Projecte d’Es- 

tatuts interiors. Gràcies.” 

* * * 

Publicacions rebudes durant el passat mes: 

“Estudis”; “Informacions socials”; “Montsec”; “Associació d’Idealis- 
tes Pràctics” ; “Joventut Nou Horitzó”; “A. C.de Reus”; “Federació de 
Cooperatives d’Espanya”; “Federació de Cooperatives de Catalunya”; As- 
sociació Obrera de Concerts”; “Regeneració”; “Terra i' Mar”; “Montsec”; 
“A. O M. Minerva”; “Touring”; “A. Escultista”; “Càmping”; “A. E. Ba- 
dalona”- “Foment E. B.”; “Unió Excursionista de Catalunya” ; “ Centre 
Gimnàstic Barcélonès”; “Layetana”; “Mar i Muntanya” ;V “La Mula”; 
“A. E. Granollers”. 

Dr. J, ARMENGOL DE LLANO 

Metge internista 

ESPECIALITAT EN MALALTIES CRÒNIQUES 



Cros, 1, primer 



Tel. 31145 

Carbons veqetals i minerals 






SERVEI A DOMICILI 



Galileo, 106 



Sants 

MAGATZEM DE SERRADURES 



Pere Puigventós 

Sacs de serradura superior a 5 pies 

Servei a domicili 






Sanis* 573 

Tel. 31969 

COMPREU ALS NOSTRES ANUNCIANTS 

GIMNÀSTICA 

RÍTMICA 

CICLISME 

BASKET 

LLUITA A CORDA 



Camp d’entrenament al carrer Badat, amb pistes especials per 
tota classe de curses i camp de Basket. 



m 



Sants, 50 
Riegro, 40 
Tel. 32529 



Sueters 

Pullovers 

Bruses 

Jerseis 



OPTIC ESPECIALISTA 
PROFESSIONAL 

Precissió en les receptes dels 
senyors oculistes 

Casa de confiança 

Carme, 20 - Tel. 1 2841 

i ' BARCELONA 



els més pràctics i 
els més moderns 



Tallarc Gràfics Vda. B. Faferé 



